Der var vind i sejlene, da Tall Ships Races 2022 søndag blev rundet af med det traditionsrige Parade of Sails, hvor de deltagende skibe sejler i samlet flok ud gennem Limfjorden. Forinden var fire dage med konkurrencer, rundvisninger, aktiviteter og møder mellem kulturer vel overstået. Nordjyllands Beredskab estimerer, at op mod 690.000 gæster var forbi havnene i Aalborg og Nørresundby. Alene Parade of Sails søndag eftermiddag fra klokken 13 til 15 trak omkring 40.000 gæster til langs kajen hele vejen fra Aalborg til Hals. Se TV2 Nords udsendelse fra Tall Ships Races 2022 lørdag :

Opsummering:
Søndag blev Tall Ships Races 2022 rundet af. Det skete med en helt særlig parade.